সার্জ হারোচে

সার্জ হারোচে (জন্ম ১১ সেপ্টেম্বর ১৯৪৪) একজন ফরাসি পদার্থবিজ্ঞানী, যিনি ডেভিড জে. ওয়াইনল্যান্ডের সাথে যৌথভাবে ২০১২ সালে পদার্থবিদ্যায় নোবেল পুরস্কারে ভূষিত হন “গ্রাউন্ড ব্রেকিং এক্সপেরিমেন্টাল মেথডস দ্যাট অ্যানাবল মেজারিং অ্যান্ড ম্যানিপুলেশন অফ ইন্ডিভিজ্যুয়াল কোয়ান্টাম সিস্টেমস”-এর জন্য; গবেষণাটি ছিলো আলোর কণা, ফোটন নিয়ে। এটা এবং তার অন্যান্য কার্যক্রম লেজার স্পেকট্রোস্কোপি’র বিকাশ সাধন করেছে। ২০০১ সাল থেকে, হারোচে কলেজ ডি ফ্রান্সের একজন অধ্যাপক এবং কোয়ান্টাম পদার্থবিদ্যার চেয়ারে অধিষ্ঠিত হয়ে আছেন।।
১৯৭১ সালে তিনি ইউনিভার্সিটি অফ প্যারিস VI-এ পদার্থবিদ্যায় তার ডক্টরাল থিসিস জমা দেন: ক্লদ কোহেন-তানুদজির তত্বাবধানে তার গবেষণা পরিচালিত হয়েছিল। 
হারোচে মরক্কোর কাসাব্লাঙ্কায় জন্মগ্রহণ করেছিলেন,  মরোক্কান ইহুদি আলবার্ট হারোচে (১৯২০-১৯৯৮)এবং ভ্যালেন্টাইন হারোচে রুবেলেভা (১৯২১-১৯৯৮), যিনি ছিলেন, ১৯২০-এর দশকের প্রথম দিকে মরক্কোতে স্থানান্তরিত হওয়া একটি ইহুদি চিকিৎসক পরিবারে ওডেসাতে জন্ম নেয়া একজন শিক্ষক।তার বাবা, রাবাতে প্রশিক্ষিত একজন আইনজীবী ছিলেন, ছিলেন আইজ্যাক এবং এসথার হারোচে, যারা "ইকোলে দে এল'অ্যালায়েন্স ইসরাইল" (এআইইউ)-কর্মরত ছিলেন, সেই শিক্ষক পরিবারে জন্ম নেয়া ৭ সন্তানের ১ জন।
সার্জ হারোচের উভয় পিতামহই মারাকেশ এবং টেটুয়ানের নিজ নিজ শহরগুলিতে এআইইউ-এর ছাত্র ছিলেন (Esther Azerad Tétouan-এ যে স্কুলে পড়াশোনা করেছিলেন তা ১৮৬২ সালে প্রতিষ্ঠিত হয়েছিল; এটি এআইইউ-নেটওয়ার্কের প্রথম স্কুল ছিল)। 
হারোচে ১৯৫৬ সালে মরক্কো ছেড়ে ফ্রান্সে স্থায়ী বসতি স্থাপন করেন (ফরাসি সুরক্ষা চুক্তির সমাপ্তি ঘটলে)।
হারোচে ১৯৬৭ থেকে ১৯৭৫ সাল পর্যন্ত ফরাসি ইউএমআর কাস্টলার-ব্রোসেল ল্যাবরেটরিতে গবেষণা বিজ্ঞানী হিসেবে সেন্টার ন্যাশনাল দে লা রিচের্চে সায়েন্টিফিক (সিএনআরএস)-এ কাজ করেছেন এবং স্ট্যানফোর্ড বিশ্ববিদ্যালয়ে ভিজিটিং পোস্ট-ডক হিসেবে আর্থার লিওনার্ড শাওলোর টিমে এক বছর (১৯৭২-১৯৭৩) ছিলেন। ১৯৭৫ সালে তিনি প্যারিস VI বিশ্ববিদ্যালয়ে অধ্যাপক পদে নিযুক্ত হন। একই সময়ে তিনি অন্যান্য প্রতিষ্ঠানে, বিশেষ করে ইকোলে পলিটেকনিক (১৯৭৩-১৯৮৪), এমআইটি (১৯৮০) , হার্ভার্ড বিশ্ববিদ্যালয় (১৯৮১), ইয়েল বিশ্ববিদ্যালয় (১৯৮৪-১৯৯৩) এবং কনজারভেটোয়ার ন্যাশনাল ডেস আর্টস এট মেটিয়ার্সে (২০০০) পড়ান। তিনি ১৯৯৪ থেকে ২০০০ সাল পর্যন্ত École normale supérieure-এর পদার্থবিদ্যা বিভাগের প্রধান ছিলেন।
২০০১ সাল থেকে, হারোচে কলেজ ডি ফ্রান্সের একজন অধ্যাপক এবং কোয়ান্টাম পদার্থবিজ্ঞানের চেয়ারে অধিষ্ঠিত হন। তিনি Société Française de Physique, ইউরোপিয়ান ফিজিক্যাল সোসাইটির একজন সদস্য এবং আমেরিকান ফিজিক্যাল সোসাইটির ফেলো ও একজন সদস্য।
সেপ্টেম্বর ২০১২ সালে, সার্জ হারোচে তার সহকর্মীদের দ্বারা কলেজ ডি ফ্রান্সের প্রশাসক পদে নির্বাচিত হন।
৯ অক্টোবর ২০১২-এ হারোচেকে, আমেরিকান পদার্থবিদ ডেভিড ওয়াইনল্যান্ডের সাথে যৌথভাবে পদার্থবিদ্যায় নোবেল পুরস্কার দেওয়া হয়; তাদের, ইন্ডিভিজ্যুয়াল কোয়ান্টাম সিস্টেমের পরিমাপ ও ম্যানিপুলেশন সংক্রান্ত কাজের জন্য।
২০২০ সালে, হারোচে ইউরোপীয় কমিশনার ফর ইনোভেশন, রিসার্চ, কালচার, এডুকেশন এবং ইয়ুথ মারিয়া গ্যাব্রিয়েল কর্তৃক নিযুক্তি পান, হেলগা নাওটনির সভাপতিত্বে একটি স্বাধীন অনুসন্ধান কমিটিতে,  ইউরোপীয় গবেষণা কাউন্সিলের (ইআরসি) পরবর্তী সভাপতি নির্বাচনের জন্য। 
হারোচে প্রাথমিকভাবে পারমাণবিক পদার্থবিদ্যা এবং কোয়ান্টাম অপটিক্স নিয়ে কাজ করেন। ১৯৯৬ সালে প্যারিসের ইকোলে নর্মাল সুপারিউরে সহকর্মীদের সাথে কাজ করার সময় তিনি পরীক্ষামূলক পর্যবেক্ষণের মাধ্যমে কোয়ান্টাম ডিকোহেরেন্স দেখানোর জন্যই প্রধানত তিনি পরিচিত।
১৯৬৭ থেকে ১৯৭১ সাল পর্যন্ত ক্লদ কোহেন-তানুদজি (একজন নোবেল পুরস্কার প্রাপ্ত)-এর তত্ত্বাবধানে ড্রেসড এটমের উপর পিএইচডি গবেষণার পর, তিনি কোয়ান্টাম বিট এবং সুপার রেডিয়েন্সের উপর ভিত্তি করে লেজার স্পেকট্রোস্কোপির জন্য নতুন পদ্ধতি উদ্ভাবন করেন। এরপর তিনি Rydberg এটমের দিকে চলে যান, শক্তিশালী পারমাণবিক অবস্থা যা মাইক্রোওয়েভের জন্য বিশেষভাবে সংবেদনশীল, যা আলো এবং পদার্থের মধ্যে মিথস্ক্রিয়া অধ্যয়নের জন্য তাদের ভালভাবে অভিযোজিত করে তোলে। তিনি দেখিয়েছিলেন যে, এই ধরনের পরমাণুগুলি, কয়েকটি ফোটন সমন্বিত একটি সুপারকন্ডাক্টিং গহ্বরের সাথে মিলিত, কোয়ান্টাম ডিকোহেরেন্স পরীক্ষার জন্য এবং কোয়ান্টাম তথ্যের চিকিৎসার জন্য প্রয়োজনীয় কোয়ান্টাম লজিক অপারেশনগুলির উপলব্ধির জন্য উপযুক্ত।
হারোচে বর্তমানে প্যারিসে থাকেন; তিনি সমাজবিজ্ঞানী Claudine Haroche (née Zeligson) কে বিয়ে করেছেন, যিনি রাশিয়ান ইহুদি অভিবাসী পরিবার থেকে এসেছেন; তাদের দুটি সন্তান রয়েছে (৪০ এবং ৪৩ বছর বয়সী)। তিনি ফরাসি গায়ক-গীতিকার এবং অভিনেতা রাফায়েল হারোচে (রাফায়েল নামে পরিচিত) এর চাচা।